En lastbil med en noget speciel last blev 5. juli standset af færdselspolitiet.

Færdselspolitiet oplever lidt af hvert, og betjentene vil nok ikke huske 5. juli for hverken glemte sikkerhedsseler eller køre-hviletidsovertrædelser. Ved en færdselskontrol ved Svenstrup kunne betjentene nemlig se en lastbil med et F16-jægerfly på sættevognen nærme sig. Lastbilen blev hevet ind til kontrol, og næsten alt var i skønneste orden. Chaufføren kunne derfor - efter en kort vejledning - fortsætte kørslen, oplyser færdselsafdelingen ved Nordjyllands Politi. Jagerflyet var en udstillingsmodel, der havde været en tur i Vanløse. Da lastbilen blev trukket ind til kontrol var flyet på vej tilbage til sin faste base på Flyvestation Aalborg.